A Bizottság 98/11/EK irányelve

(1998. január 27.)

a 92/75/EGK tanácsi irányelvnek a háztartási lámpák energiafogyasztásának címkézése tekintetében történő végrehajtásáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a háztartási készülékek energia- és egyéb erőforrás-fogyasztásának címkézéssel és szabványos termékismertetővel történő feltüntetéséről szóló, 1992. szeptember 22-i 92/75/EGK tanácsi irányelvre [1] különösen annak 9. és 12. cikkére,

mivel a 92/75/EGK irányelvnek megfelelően a Bizottság fogadja el a háztartási készülékekről, köztük a fényforrásokról (lámpákról) szóló végrehajtási irányelveket;

mivel a lámpák villamosenergia-fogyasztása a Közösség energiaszükségletének jelentős részét képezi; mivel a lámpák energiafogyasztásának csökkentése jelentős megtakarítást eredményezne;

mivel a Közösségnek érdekében áll egy olyan nemzetközi szabványrendszer létrehozása, amely alkalmas a nemzetközi kereskedelem résztvevői által ténylegesen használt szabványok kialakítására, valamint megfelel a közösségi politika követelményeinek, a Közösség felkéri az európai szabványügyi szervezeteket a nemzetközi szabványügyi szervezetekkel történő együttműködés folytatására;

mivel az Európai Szabványügyi Bizottság (CEN) és az Európai Elektrotechnikai Szabványügyi Bizottság (Cenelec) tekinthetők hatáskörrel rendelkező testületeknek a Bizottság és a két testület által 1984. november 13-án aláírt általános együttműködési iránymutatásoknak megfelelően harmonizált szabványok elfogadására; mivel ennek az irányelvnek az értelmében a harmonizált szabvány egy, a Bizottság megbízásából (mandátum), a Cenelec által elfogadott műszaki előírás (európai szabvány vagy harmonizációs dokumentum), a legutóbb a 96/139/EK bizottsági határozattal [2] módosított, a műszaki szabványok és szabályok terén történő információszolgáltatási eljárás megállapításáról szóló,1983. március 28-i 83/189/EGK tanácsi irányelvnek [3] megfelelően és a fent említett általános iránymutatásokkal összhangban;

mivel az ezen irányelvben megállapított intézkedések összhangban vannak a 92/75/EGK irányelv 10. cikke alapján létrehozott bizottság véleményével,

ELFOGADTA EZT AZ IRÁNYELVET:

1. cikk

(1) Ezt az irányelvet a közvetlenül a villamos hálózatról működtetett villamos háztartási lámpákra (izzólámpák és kompakt fénycsövek beépített előtéttel) és háztartási fénycsövekre (ideértve az egyenes és beépített előtét nélküli kompakt fénycsöveket) kell alkalmazni abban az esetben is, ha azokat nem háztartási célra hozzák forgalomba.

Ha a készülék a végső felhasználók által szétszerelhető, az irányelvben előírtak szerint a "lámpa" az(oka)t a rész(eke)t jelenti, amely(ek) fényt bocsát(anak) ki.

(2) Ezt az irányelvet a következő lámpákra nem kell alkalmazni:

a) 6500 lumennél nagyobb fényáramú lámpák;

b) lámpák, amelyek felvett teljesítménye 4 wattnál kisebb;

c) tükrös lámpák;

d) elsősorban más energiaforrásokra, pl. szárazelemekkel való üzemelésre forgalomba hozott vagy értékesített lámpák;

e) elsősorban nem látható (400–800 nm) fény kibocsátására forgalomba hozott vagy értékesített lámpák;

f) olyan termék részeként forgalomba hozott vagy értékesített lámpák, amelyek elsődleges használati célja nem a világítás. Ezt az irányelvet kell azonban azokra az esetekre alkalmazni, amelyekben ezeket a lámpákat külön ajánlják megvásárlásra, bérletre, illetve részletvásárlásra, vagy külön kerülnek kiállításra, pl. mint tartalék alkatrész.

(3) A (2) bekezdésben említett lámpákat az ezen irányelv rendelkezéseinek megfelelő címkékkel és adatlapokkal kell ellátni, feltéve hogy az ezen lámpákra vonatkozó harmonizált mérési szabványokat a (4) bekezdés szerint elfogadták és kihirdették.

(4) Az ezen irányelv által előírt adatokat a harmonizált szabványok alapján kell meghatározni, amely szabványok hivatkozási számait az Európai Közösségek Hivatalos Lapjában tették közzé, és amelyekre vonatkozóan a tagállamok közzétették a harmonizált szabványok nemzeti szabványaikba történő átvétele során kialakított, saját hivatkozási számaikat.

(5) A (4) bekezdésben említett harmonizált szabványokat a Bizottság megbízása alapján a 83/189/EGK irányelvnek megfelelően kell kidolgozni.

(6) Az ezen irányelvben használt kifejezések jelentése megegyezik a 92/75/EGK irányelvben alkalmazott jelentésekkel, kivéve ha a szövegösszefüggés más jelentést tesz indokolttá.

2. cikk

(1) A 92/75/EGK irányelv 2. cikkének (3) bekezdésében említett műszaki dokumentáció tartalmazza:

a) a szállító nevét, védjegyét és címét;

b) a lámpa általános leírását az egyértelmű azonosításhoz szükséges mértékben;

c) információkat és adott esetben rajzokat a típus legfontosabb tervezési jellemzőiről, különösen azon jellemzőkről, amelyek számottevő hatással vannak az energiafogyasztásra;

d) az 1. cikk (4) bekezdésében említett harmonizált szabványok alapján végzett mérési vizsgálatok eredményeiről szóló jelentéseket;

e) használati utasítást, ha van ilyen.

(2) A 92/75/EGK irányelv 2. cikkének (1) bekezdésében említett címkével kapcsolatos követelményeket ezen irányelv I. melléklete tartalmazza. A címkét a lámpák egyedi csomagolásának külsejére kell elhelyezni, nyomtatni vagy erősíteni. A címke láthatóságát semmilyen, a csomagoláson elhelyezett, nyomtatott vagy felerősített egyéb elem nem akadályozhatja vagy csökkentheti. Az I. melléklet határozza meg, hogy hogyan kell a címkét igen kis méretű csomagoláson elhelyezni.

(3) A 92/75/EGK irányelv 2. cikkének (1) bekezdésében említett adatlappal kapcsolatos követelményeket ezen irányelv II. melléklete tartalmazza.

(4) 92/75/EGK irányelv (5) cikkében említett körülmények esetén, valamint ahol nyomtatott kiadvány ajánlja megvásárlásra, bérletre vagy részletvásárlásra a terméket, például postai csomagküldő kereskedő katalógusa, a nyomtatott kiadványnak tartalmaznia kell minden, az ezen irányelv III. mellékletében meghatározott információt.

(5) A lámpának a címkén és az adatlapon feltüntetett energiahatékonysági osztályát a IV. melléklet tartalmazza.

3. cikk

A tagállamok minden szükséges intézkedést megtesznek annak biztosítása érdekében, hogy a területükön székhellyel rendelkező szállítók és kereskedők eleget tegyenek az ezen irányelvben meghatározott kötelezettségeknek.

4. cikk

(1) A tagállamok elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1999. június 15-e előtt megfeleljenek. Erről haladéktalanul tájékoztatják a Bizottságot. A tagállamok ezeket a rendelkezéseket 1999. július 1-jétől alkalmazzák.

A tagállamok azonban 2000. december 31-ig engedélyezik:

- olyan termékek forgalomba hozatalát, kereskedelmét, illetve kiállítását, valamint

- a 92/75/EGK irányelv 3. cikkének (2) bekezdésében említett termékismertetők, valamint az ezen irányelv 2. cikkének (4) bekezdésében említett nyomtatott kiadványok terjesztését,

amelyek nem felelnek meg ezen irányelvnek.

Amikor a tagállamok elfogadják ezeket az első albekezdésben említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

5. cikk

Ez az irányelv AzEurópai Közösségek Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1998. január 27-én.

a Bizottság részéről

a Bizottság tagja

Christos Papoutsis

[1] HL L 297., 1992.10.13., 16. o.

[2] HL L 32., 1996.2.10., 31. o.

[3] HL L 109., 1983.4.26., 8. o.

--------------------------------------------------

I. MELLÉKLET

A CÍMKE

A címke kialakítása

1. A címkét a következő ábrák közül kell kiválasztani. A színes változatot kell használni, ha a címke nincs rányomtatva a csomagolásra, hanem a csomagolásra helyezik vagy ráerősítik. Ha a címke "fekete-fehér" változatát használják, a nyomtatás és a háttér bármilyen színű lehet, ha az a címke olvashatóságát nem befolyásolja.

+++++ TIFF +++++

2. A címkén az alábbi információkat kell feltüntetni:

Megjegyzés

I. A lámpa energiahatékonysági osztályát a IV. melléklet határozza meg. A besorolást jelölő betű a megfelelő nyíllal azonos magasságba kerül.

II. A lámpa fényáramát lumenben, az 1. cikk (4) bekezdésében említett harmonizált szabványok vizsgálati eljárása alapján mérik.

III. A lámpa felvett teljesítményét (wattban), az 1. cikk (4) bekezdésében említett harmonizált szabványok vizsgálati eljárásai alapján mérik.

IV. A lámpa órában megadott átlagos névleges élettartamát, az 1. cikk (4) bekezdésében említett harmonizált szabványok vizsgálati eljárásai alapján mérik. Elhagyható, ha a csomagoláson nem szerepel semmilyen egyéb információ a lámpa élettartamáról.

3. Ha a 2. pontban szereplő II., III., és amennyiben alkalmazható, IV. számú megjegyzésben meghatározott adatok az izzólámpa csomagolásán máshol megtalálhatók, az adatok és az azt tartalmazó rovat a címkéről elhagyható. A címkét ebben az esetben az alábbi ábrák közül kell kiválasztani:

+++++ TIFF +++++

Nyomtatás

4. A címkére vonatkozó további előírások:

+++++ TIFF +++++

A címkét az ábrának megfelelően, legalább 5 mm vastagságú szegélynek kell körülvennie. Ha a csomagolás egyetlen oldala sem megfelelő méretű ahhoz, hogy a címke és a szegély elhelyezhető legyen rajta, illetve ha a csomagolás legnagyobb oldalának több mint 50 %-át elfoglalná a címke, a szegély és a címke mérete csökkenthető, de a fenti feltételeknek meg kell felelnie. A címke mérete azonban semmilyen esetben sem csökkenthető a szabvány méret 40 %-a (hosszban és szélességben) alá. Ha a csomagolás mérete nem teszi lehetővé a csökkentett méretű címke elhelyezését, a címkét a lámpára vagy a csomagoláshoz kell erősíteni. A címke elhagyható abban az esetben, ha a teljes méretű címkét a lámpával együtt kiállítják (pl. azon a polcon helyezik el, amelyiken a lámpát kiállítják).

Alkalmazott színek

Színes változat:

CBSF – ciánkék, bíbor, sárga, fekete

Például: 07X0: 0 % ciánkék, 70 % bíbor, 100 % sárga, 0 % fekete.

Nyilak

A : X0X0

B : 70X0

C : 30X0

D : 00X0

E : 03X0

F : 07X0

G : 0XX0

Kontúrszín: X070

Minden szöveg fekete. A háttér fehér.

--------------------------------------------------

II. MELLÉKLET

Az adatlap

Az adatlap a címkére vonatkozóan megadott információkat tartalmazza [1].

[1] A termékhez mellékelt címke adatlapnak is tekinthető, ha termékismertetőt nem bocsátottak rendelkezésre.

--------------------------------------------------

III. MELLÉKLET

CSOMAGKÜLDŐ KERESKEDÉS ÉS EGYÉB TÁVÉRTÉKESÍTÉSI FORMÁK

A 2. cikk (4) bekezdésében említett csomagküldő kereskedők katalógusai és egyéb nyomtatott kiadványok a címke másolatát vagy az alábbi információkat tartalmazzák, a következő sorrendben:

1. | Energiahatékonysági osztály | (I. melléklet, I. megjegyzés), |

a következő formában: "Energiahatékonysági osztály…, A-tól (hatékonyabb) G-ig (kevésbé hatékony) terjedő skálán". Táblázatban történő megjelenítés esetén ez az információ más formában is meghatározható, feltéve hogy biztosítják annak egyértelműségét, hogy a skála az A-tól (hatékonyabb) G-ig (kevésbé hatékony) terjed. |

2. | A lámpa fényárama | (I. melléklet, II. megjegyzés) |

3. | Felvett teljesítmény | (I. melléklet, III. megjegyzés) |

4. | A lámpa átlagos névleges élettartama | (I. melléklet, IV. megjegyzés) |

(Elhagyható, ha a katalógus nem tartalmaz a lámpa élettartamára vonatkozó egyéb információt). |

--------------------------------------------------

IV. MELLÉKLET

A lámpa energiahatékonysági osztályát az alábbiak szerint kell meghatározni:

A lámpa az A osztályba kerül, ha:

- kompakt fénycső beépített előtét nélkül

(előtétet, és/vagy más, a villamos hálózatra kapcsolódáshoz szükséges működtető szerelvényt igénylő lámpák)

W ≤ 0,15

+ 0,0097 Φ

- Egyéb lámpák

W ≤ 0,24

+ 0,0103 Φ

ahol Φ a lámpa lumen kibocsátása

ahol W a lámpa felvett teljesítménye wattban.

Ha a lámpa nem az A osztályba kerül besorolásra, WR referenciateljesítményt kell számítani wattban az alábbiak szerint:

WR ≤ 0,88 2Φ + 0,0049 Φ | amikor Φ > 34 lumen |

0,2 Φ, | amikor Φ ≤ 34 lumen |

ahol Φ a lámpa lumen kibocsátása.

Az energiahatékonysági mutató EI a következő:

E

=

W

ahol W az izzólámpa felvett teljesítménye wattban.

Az energiahatékonysági osztályok besorolása így az alábbi táblázat szerint történik:

Energiahatékonysági osztály | Energiahatékonysági mutató EI |

B | EI < 60 % |

C | 60 % ≤ EI < 80 % |

D | 80 % ≤ EI < 95 % |

E | 95 % ≤ EI < 110 % |

F | 110 % ≤ EI < 130 % |

G | EI ≥ 130 % |

--------------------------------------------------